Diari Oficial de la Generalitat Valenciana


Sumari del DOGV 5439, del 30-01-2007 (2007/387)

ORDE de 10 de gener de 2007, del conseller de Justícia, Interior i Administracions Públiques, per la qual es convoca el II Premi Art i Justícia.
------------------------------------------------------------------------------------------------------------------------------------------------

### Dades del document

Número de DOGV
:   5439

Data del DOGV
:   30-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/387


Data del document
:   10-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * belles arts
    * premi cultural
    * distinció honorífica
    * dret a la justícia

Els premis Justícia de la Generalitat estan regulats en l'Orde de 5 de juny de 2006, del conseller de Justícia, Interior i Administracions Públiques.
En l'esmentada Orde es configura el Premi Art i Justícia com a reconeixement a la creació artística i alolegòrica de la justícia; l'obra guanyadora serà exposada a la Ciutat de la Justícia de València i adquirida la propietat i els seus drets.
Així mateix, estableix el caràcter anual de la convocatòria, en què es determinarà el motiu o tema sobre el qual versarà l'obra, així com les bases reguladores.
En virtut d'allò exposat, per Orde de l'1 de juny de 2005, del conseller de Justícia i Administracions Públiques es va convocar el I Premi Art i Justícia, i es procedeix ara a convocar el II Premi Art i Justícia.
Per tant, en l'exercici de les facultats conferides per l'article 35 de la Llei 5/83, de 30 de desembre del Govern Valencià, en relació amb el Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques,
ORDENE
Primer
Convocar el II Premi Art i Justícia, així com aprovar les bases per les quals es regirà la convocatòria que figura en l'annex I, juntament amb el butlletí d'inscripció que figura en l'annex II.
Segon
El premi consistirà en una placa commemorativa, amb l'anagrama de la Generalitat, i una dotació econòmica de 6.000 euros, que serà abonada a càrrec de la línia de subvenció "T4206000 Premis Justícia", 0015.92.790.54.5, del pressupost de la Generalitat Valenciana per al 2007.
DISPOSICIÓ FINAL ÚNICA
Conforme estableixen els articles 107,116 i 117 de la Llei 30/92, de 26 de novembre, del Règim Jurídic de les Administracions Públiques i Procediment Administratiu Comú i els articles 10,14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present Orde posa fi a la via administrativa, i podrà ser recorreguda potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen tot seguit:
Primer
El recurs de reposició haurà d'interposar-se davant del conseller de Justícia, Interior i Administracions Públiques en el termini d'un mes, comptador des de l'endemà de la seua publicació.
Segon
El recurs contenciós administratiu haurà de presentar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació.
València, 10 de gener de 2007
El conseller de Justícia, Interior i Administracions Públiques
MIGUEL I. PERALTA VIÑES
ANNEX I
Bases per a la concessió del II Premi Art i Justícia 2006
Primera. Objecte
Constitueix l'objecte de la convocatòria el II Premi Art i Justícia.
El Premi pretén reconéixer i premiar la realització d'una obra d'art, alolegòrica a la justícia, en la modalitat d'escultura.
El tema sobre el qual versarà l'obra en aquesta convocatòria serà: "Dona i Igualtat".
Segona. Participants
Podran concursar en règim de concurrència competitiva tots els artistes, qualssevol que siga la seua nacionalitat o residència, de forma individual o formant equip, que reunisquen els requisits previstos en l'article 13 de la Llei 38/2003, de 17 de novembre, General de Subvencions.
Tercera. Condicions tècniques de l'obra
Els artistes hauran de presentar la seua obra en la modalitat d'escultura, la temàtica de la qual serà "Dona i Igualtat" i amb les característiques següents:
Les mesures de l'obra escultòrica no podran excedir de 200 x 120 x 120 cm, ni de 200 quilos, i estaran realitzades en material definitiu.
L'obra haurà de ser inèdita/original, i necessàriament no haurà sigut presentada ni exhibida amb anterioritat en cap altre certamen o convocatòria de premis. Aquest aspecte serà acreditat mitjançant declaració jurada.
No s'admetran còpies d'obres d'altres artistes.
No s'acceptaran obres que en el seu contingut puguen ofendre, ferir o danyar els sentiments o creences de tercers.
Es rebutjaran aquelles obres que no es presenten en perfectes condicions o que per fragilitat o poca consistència del material emprat puga deteriorar-se fàcilment.
Quarta. Premis
Els premis estaran subjectes al que disposa la legislació vigent en matèria de IRPF.
Cinquena. Termini de presentació
El termini de presentació de les obres, així com de la documentació prevista en la base setena, serà de 4 mesos, comptadors a partir de l'endemà a la publicació de la present Convocatòria en el Diari Oficial de la Generalitat.
Sisena. Lloc de presentació de les obres
Les obres es lliuraran a la Ciutat de la Justícia de València, avinguda del Saler, núm. 14, en el lloc que determine la Gerència d'aquesta.
Les obres hauran de ser lliurades físicament en el lloc dalt indicat. No s'admetran, per tant, altres modalitats d'enviament que obliguen a ser arreplegades en cap altra destinació.
Setena. Documentació a presentar
Cada obra anirà acompanyada del corresponent original del butlletí d'inscripció, el model del qual s'adjunta en l'annex II, omplit en els seus tres cossos.
La part superior, juntament amb una fotocòpia del DNI, un curriculum vitae i una declaració jurada prevista en la base tercera, s'introduiran en un sobre que rebrà un número de registre i quedarà en poder de la Gerència de la Ciutat de la Justícia.
La part central serà segellada i registrada i tornada a l'autor.
La part inferior haurà de ser enganxada per darrere de l'obra.
La no-presentació de la documentació sololicitada, així com el no-ompliment de qualsevol dels camps del butlletí d'inscripció serà motiu suficient per a desestimar l'obra.
Així mateix, hauran de presentar una declaració jurada de complir els requisits i obligacions dels articles 13 i 14 de la Llei 38/2003, de 17 de novembre, General de Subvencions.
Vuitena. Procediment i forma de concessió
L'òrgan competent per a l'ordenació i instrucció serà el secretari autonòmic de Justícia, i serà competència del conseller de Justícia, Interior i Administracions Públiques la resolució de la concessió. L'esmentada Resolució posarà fi a la via administrativa i haurà de ser dictada en un termini d'un mes des de l'elevació de la resolució del jurat i notificada al concursant premiat, d'acord amb l'article 59 de la Llei 30/02, de Règim Jurídic de les Administracions Públiques.
El Jurat elevarà la seua resolució al secretari autonòmic de Justícia, i hi farà constar els criteris que han sigut avaluats en l'elecció de l'obra guanyadora, així com la seua ponderació.
NOVENA. Resolució del Jurat
El Jurat, d'acord amb l'article 6.2 de l'Orde de 5 de juny de 2006, reguladora d'aquest Premi, estarà integrat pels següents membres:
- President: el conseller de Justícia, Interior i Administracions Públiques.
- Vicepresident: el secretari autonòmic de Justícia.
- Vocals:
- El secretari autonòmic de Cultura i Política Lingüística.
- La directora de l'Institut Valencià d'Art Modern (IVAM).
- Quatre crítics d'art, designats pel conseller de Justícia, Interior i Administracions Públiques.
- Secretària: la directora general de Justícia.
La resolució del Jurat serà vinculant.
Els premis podran ser declarats deserts.
Les actuacions del Jurat estan sotmeses al règim impugnatori establit per la Llei de Règim Jurídic de les Administracions Públiques i del Procediment Administratiu Comú i els seus acords posaran fi a la via administrativa.
Desena. Pagament dels premis
El pagament de l'import corresponent als premis es realitzarà per transferència bancària, a nom de l'autor o autora, si el treball es individual, o a nom dels autors o autores en el cas que el treball siga de grup i així s'indique en la sololicitud. En aqueix cas la quantia del premi ese distribuirà entre els autors i autores en el percentatge indicat en la sololicitud, i hi caldrà faciltar les dades bancàries de tots els autors i autores.
Els premis estaran subjectes a retenció fiscal, d'acord amb el que estableixen els artícles 29 i 43 del Reial Decret 27/2003, de 10 de gener, i el Reglament de l'Impost sobre la Renda de les Persones Físiques, aprovat pel Reial Decret 1775/2004, de 30 de juliol (BOE de 04.08.2004).
Tota alteració de les condicions, que s'han tingut en compte en compte per a la concessió dels premis, podrà modificar la resolució de concessió.
La percepció dels premis per part dels beneficiaris estarà condicionada al compliment de les obligacions que prescriuen els articles 14, 30 i 46 de la Llei 38/2003, de 17 de novembre, General de Subvencions (BOE de 18.11.2003).
Seran també d'aplicació els artícles 36, 37, 40.1, 52 i següents de la Llei 38/2003, de 17 de novembre, General de Subvencions (BOE de 18.11.2003), que regulen la invalidesa de la concessió, les causes i les obligacions de reintegrament dels premis concedits, així com les infraccions corresponents.
Onzena. Propietat
L'obra premiada quedarà en propietat de la Generalitat.
L'artista es compromet a cedir a aquesta els drets de comunicació pública, reproducció i distribució de l'obra premiada, en qualsevol suport, per temps ilolimitat i per a qualsevol lloc, d'acord amb la Llei de Propietat Intelolectual. L'autor podrà continuar utilitzant aquests amb caràcter no exclusiu.
Dotzena. Devolució de les obres
La devolució d'obres no premiades es realitzarà en el termini d'un mes des de la resolució del Premi, en el lloc on es va efectuar el seu depòsit.
Per a retirar l'obra personalment serà indispensable aportar el cos 2 o part central del butlletí d'inscripció.
Els concursants que hagen lliurat l'obra personalment, i que desitgen retirar la seua obra per agència, hauran de notificar-ho amb 24 hores d'antelació, i indicaran el número de registre, nom i cognoms i l'agència de transport que serà l'encarregada de retirar-la.
La Conselleria de Justícia, Interior i Administracions Públiques no es fa responsable de les obres no retirades en l'esmentat termini, per la qual cosa podrà disposar d'aquestes al seu criteri; ni de les pèrdues o danys que puguen produir-se.
Tretzena. Obligacions dels beneficiaris
El beneficiari haurà de complir els requisits i obligacions previstos en els articles 13 i 14 de la Llei 38/2003, de 17 de novembre, General de Subvencions, i haurà d'acreditar, amb anterioritat a dictar-se la proposta de resolució de concessió, que es troba al corrent en el compliment de les seues obligacions tributàries i davant de la Seguretat Social.
Catorzena. Disposicions generals
La ubicació de les obres a exhibir estarà a càrrec de la Gerència de la Ciutat de la Justícia. Aquesta adoptarà totes les precaucions i recaptacions per a la seua bona conservació, però no es fa responsable d'un eventual dany, robatori o furt.
Davant de qualsevol eventualitat, la Conselleria de Justícia, Interior i Administracions Públiques es reserva el dret de modificar les dates establides en les bases.
El fet de concursar suposa la plena acceptació d'aquestes bases.